**Nota informativă**

**la proiectul Hotărârii Guvernului privind aprobarea proiectului de lege**

**pentru modificarea Legii nr. 276/2016 cu privire la principiile de subvenționare în dezvoltarea agriculturii și mediului rural**

|  |
| --- |
| **1.Denumirea autorului şi, după caz, a participanţilor la elaborarea proiectului** |
| Prezentul proiect este elaborat de către Ministerul Agriculturii, Dezvoltării Regionale și Mediului, în colaborare cu Agenția de Intervenție și Plăți pentru Agricultură. |
| **2.Condiţiile ce au impus elaborarea proiectului de act normativ şi finalităţile urmărite** |
| Necesitatea elaborării și promovării proiectului de act normativ a fost identificată în procesul de implementare a Legii nr. 276/2016 cu privire la principiile de subvenționare în dezvoltarea agriculturii și mediului rural. Astfel, a devenit necesară îmbunătățirea și ajustarea politicilor în domeniul dezvoltării agriculturii și mediului rural la necesitățile sectorului agricol, pentru garantarea unei dezvoltări eficiente a acestuia, păstrând continuitatea politicilor promovate de Minister, care au drept scop realizarea obiectivelor din Programul de Activitate a Guvernului Republicii Moldova și implementarea obiectivelor prevăzute în Strategia națională de dezvoltare agricolă și rurală 2014-2020, aprobată prin Hotărârea Guvernului nr. 409/2014.Astfel, se impune o serie de modificări și ajustări, care vin să optimizeze și să eficientizeze politica statului în domeniul subvenționării în agricultură și mediul rural, ținând cont de evoluția în sector pe parcursul ultimilor 3 ani de implementare a legii.La etapa actuală se propune modificarea Legii sub un șir de aspecte, cum ar fi:* Extinderea plafonului de vârstă pentru tineri fermieri;
* Completarea atribuţiilor Agenţiei de Intervenţie şi Plăţi pentru Agricultură;
* Principiul de subvenționare privind transparența decizională a Agenției de Intervenție și Plăți pentru Agricultură;
* Modificarea prevederilor de acordare a înlesnirilor unor categorii de beneficiari, în vederea încurajării domeniilor prioritare de subvenționare;
* Completarea legislației în vigoare cu reglementări concrete privind plățile directe, inclusiv beneficiarii acestora și cuantumul plăților directe;
* Simplificarea criteriilor speciale de eligibilitate;
* Modificarea termenului de intrare în vigoare a plăților directe.

Proiectul este însoțit de Analiza Impactului privind aprobarea proiectului de lege pentru modificarea Legii nr. 276/2016, avizat pozitiv. |
| **3.Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu conține norme privind armonizarea legislației naționale cu legislaţia Uniunii Europene |
| **4.Principalele prevederi ale proiectului şi evidenţierea elementelor noi** |
| Prezentul proiect de lege propune operarea unor modificări la Legea nr. 276/2016 cu privire la principiile de subvenționare în dezvoltarea agriculturii și mediului rural, principalele prevederi şi elemente noi integrate în proiect fiind următoarele.Aspectul important al modificărilor la Lege ține de extinderea plafonului de vârstă pentru tinerii fermieri de la 35 la 40 ani ce se încadrează în programul de acordare a subvențiilor în avans. S-au introdus modificări referitoare la principiul de subvenționare privind transparența decizională a Agenției de Intervenție și Plăți pentru Agricultură, în scopul familiarizării publicului interesat cu rezultatele subvenționării în dezvoltarea agriculturii și mediului rural.Totodată, s-au produs completări la prevederile privind atribuțiile Agenției, care va prezenta rapoarte semestriale autorității administrației publice centrale privind gestionarea Fondului național de dezvoltare a agriculturii și mediului rural a anului în curs, în scopul analizei procesului de subvenționare, identificării problemelor și riscurilor în acest sens.De asemenea, au fost excluse prevederi din art. 20 ce țin de categoria beneficiarilor și tipul investițiilor pentru care pot beneficia de subvenții majorate (alin. 6).În vederea stabilirii unei clarități în ceea ce privește beneficiarii plăților directe, art. 21 alin. 4 a fost expus într-o redacție nouă. Tot aici, la alin. 8 a fost exclus textul cu referință la faptul că 50 % din mijloacele Fondului național de dezvoltare a agriculturii și mediului rural se vor utiliza pentru plăți directe. Art. 22 cu referință la înlesnirile acordate unor categorii de producători agricoli a fost expus cu un nou conținut, fiind stipulat că cuantumul sprijinului financiar se va majora cu cel puțin 20 %. Tot aici, alin. 2 stipulează că procedura de acordare a înlesnirilor și categoriile de beneficiari vor fi aprobate prin hotărâre de guvern.S-au produs modificări și la art. 27 alin. 2, litera f) cu privire la obligațiile solicitanților și beneficiarilor de subvenții referitoare la verificările pe teren efectuate de Agenția de Intervenție și Plăți pentru Agricultură. În același timp, au fost simplificate criteriile speciale de eligibilitate, fiind excluse unele condiții privind dovada deținerii bazei de producție a materiei prime, precum și certificatele de calitate.Totodată, reieșind din lipsa unui sistem informațional integrat agricol, art. 36 cu privire la intrarea în vigoare a actului normativ a fost completat cu termenul privind intrarea în vigoare a plăților directe. |
| **5.Fundamentarea economico-financiară** |
| Implementarea acestui proiect nu necesită alocarea resurselor financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
| Adoptarea și punerea în aplicare a prevederilor proiectului impune necesitatea aprobării unor acte normative privind implementarea legii.  |
| **7. Avizarea şi consultarea publică a proiectului** |
| În conformitate cu prevederile Legii nr. 100/2017 cu privire la actele normative și ale Regulamentului aprobat prin Hotărârea Guvernului nr. 610/2018, prezentul proiect se transmite Cancelariei de Stat pentru examinare în ședința secretarilor generali ai ministerelor.Pentru asigurarea transparenței în procesul decizional, proiectul se va plasa pe site-ul oficial al MADRM. |
| **8. Constatările expertizei anticorupție** |
| Proiectul se va remite Centrului National Anticorupție (CNA) pentru efectuarea expertizei anticorupție. |
| **9. Constatările expertizei de compatibilitate** |
| Proiectul nu necesită expertiză de compatibilitate. |
| **10. Constatările expertizei juridice** |
| Proiectul se va remite Ministerului Justiției pentru efectuarea expertizei juridice. |
| **11. Constatările altor expertize** |
|  |